**ΠΡΟΚΗΡΥΞΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΠΡΟΣ ΤΟΥΡΙΣΤΙΚΑ ΓΡΑΦΕΙΑ ΓΙΑ ΠΡΟΓΡΑΜΜΑΤΙΖΟΜΕΝΗ ΕΚΔΡΟΜΗ ΜΑΘΗΤΩΝ ΤΟΥ 3ου ΓΥΜΝΑΣΙΟΥ ΘΕΡΜΗΣ**

Καλούνται τα ταξιδιωτικά γραφεία να καταθέσουν στο 3ο Γυμνάσιο Θέρμης προσφορά, που να συμπεριλαμβάνει όλα τα έξοδα, για **την 4ήμερη εκδρομή** πολιτιστικών προγραμμάτων που θα πραγματοποιήσει το σχολείο μας σύμφωνα με τις εξής προδιαγραφές :

* Προορισμός: **Τήνος**
* Συμμετέχοντες μαθητές: **46-50** περίπου
* Συνοδοί καθηγητές: πέντε (**5**)
* Χρονική περίοδος : **17/4 -20/4**
* Αριθμός Διανυκτερεύσεων: **τρεις (3) στην Τήνο**
* Μετακίνηση**: Οδικώς – Ακτοπλοϊκώς**
* Ξενοδοχείο: **τριών (3) ή τεσσάρων (4) αστέρων, κοντά στο κέντρο της πόλης**.
* Οι μαθητές σε τρίκλινα και τετράκλινα δωμάτια, **όχι διεσπαρμένα και στο ίδιο ξενοδοχείο για όλους.**
* Οι καθηγητέςσε δίκλινα **διεσπαρμένα** μεταξύ των δωματίων των μαθητών.
* **Η καλή λειτουργία του ξενοδοχείου και η τήρηση όλων των παραμέτρων ασφαλείας θα τεθεί ως όρος στο συμβόλαιο.**
* Διατροφή: πρωινό αμερικάνικου τύπου **ή** ημιδιατροφή (να δοθεί τιμή και για τις δύο επιλογές).
* Επισκέψεις: **Γύρος του νησιού της Τήνου**
* Ασφάλεια: **Στον φάκελο της προσφοράς οι ενδιαφερόμενοι πρέπει να συμπεριλάβουν:**

1. Υπεύθυνη Δήλωση ότι το ταξιδιωτικό γραφείο διαθέτει ειδικό σήμα λειτουργίας που βρίσκεται σε ισχύ καθώς και φωτοαντίγραφο του ειδικού σήματος λειτουργίας.
2. Περιγραφή του λεωφορείου. Διασφάλιση ότι το λεωφορείο με το οποίο θα πραγματοποιούνται οι μετακινήσεις των μαθητών πληρούν τις απαιτούμενες από το νόμο προδιαγραφές για τη μεταφορά μαθητών .
3. Ατομική ταξιδιωτική και ιατροφαρμακευτική ασφάλιση σύμφωνα με την κείμενη νομοθεσία.
4. Συμβόλαιο αστικής ευθύνης. **Συμβόλαιο κάλυψης εξόδων σε περίπτωση ατυχήματος ή ασθενείας. Η εκδρομή πρέπει να είναι ασφαλισμένη για επείγουσα μεταφορά μαθητή ή καθηγητή πίσω στο σπίτι του.**
5. Αποδεικτικό διαθεσιμότητας από τα ξενοδοχεία.
6. Την αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του. Βεβαίωση ότι το πρακτορείο θα ακολουθήσει το πρόγραμμα της εκδρομής που θα συμφωνηθεί.

* Η προσφορά του ταξιδιωτικού γραφείου θα κάνει ρητή αναφορά στην κατηγορία του καταλύματος που προτείνει.
* **Στην προσφορά πρέπει να αναγράφεται το συνολικό κόστος της εκδρομής και το κόστος ανά μαθητή ξεχωριστά.**
* Σε περίπτωση μη συμμετοχής μαθητή/τριας στην εκπαιδευτική εκδρομή λόγω ανωτέρας βίας επιστρέφεται το αντίστοιχο χρηματικό ποσό.
* Μετά το πέρας της εκδρομής θα δοθούν ατομικές αποδείξεις πληρωμής.
* Στην προσφορά πρέπει να αναγράφεται κάθε στοιχείο που θα επιτρέψει στην Επιτροπή να διαμορφώσει πληρέστερη εικόνα για τις προσφερόμενες από το πρακτορείο υπηρεσίες.
* Το πρακτορείο, υποβάλλοντας την προσφορά, αποδέχεται όλους τους όρους της προκήρυξης, εκτός αν ρητά και συγκεκριμένα δηλώνει το αντίθετο στην προσφορά.

Οι προσφορές κατατίθενται κλειστές στο σχολείο.

Κλειστές προσφορές θα γίνονται δεκτές από τη Δ/ντρια του σχολείου μέχρι την **Παρασκευή 26-01-2024**, στις **12:00 μμ.**